ગુજરાત સરકાર દ્વારા દર બે વર્ષે વાઇબ્રન્ટ ગુજરાત સમિટનું આયોજન કરવામાં આવે છે, જે માહિતિના આદાન-પ્રદાન, વ્યુહાત્મક ભાગીદારીઓ અને રોકાણ માટે એક આદર્શ પ્લેટફોર્મ પુરૂ પાડે છે તેની વિગતો આપતા મંત્રી સૌરભ પટેલે જણાવ્યું હતું કે, આ સમિટ દ્વારા ઉદ્યોગપતિઓ, રોકાણકારો, કોર્પોરેટ નિષ્ણાતો, નીતિ ઘડવૈયાઓ અને વિશ્વભરના અગ્રણી પ્રતિનિધિઓ એક મંચ ઉપર એકત્ર થઇને વિવિધ વિષયો ઉપર વિચારોનું આદાન-પ્રદાન કરે છે. વર્ષ-૨૦૦૩થી અત્યાર સુધીમાં ૬ સમિટનું સફળતાપૂર્વક આયોજન થયું છે, જેનાથી ગુજરાત વૈશ્વિક કારોબારના કેન્દ્ર તરીકે ઉભર્યું છે.